 התענה: נ''ל דבשחרית מותר לעלות אע''פ שדוחין פרשת השבוע וקורין ויחל. מ''מ עכ''פ קורין בתור' בלא התענית אא''כ התענית באמצע השבוע. וכתב הב''ח דאם קראוהו לעלות אפי' במנחה יעלה דליכא איסורא בזה אלא מנהגא בעלמא. אבל הט''ז כתב דאפי' אם אין שם מי שיוכל לברך או שאין כאן אחר אפ''ה לא יקרא מי שאינו מתענה ואפי' קראוהו כבר לא יעלה דהוי ברכה לבטלה ע''ש. וכ''כ הב''י סי' קל''ה ע''ש והמ''א כתב דליכא איסור אם עולה ע''ש. ובספר בני חייא פסק דלא מבעיא אם קראוהו דיעלה אלא אפי' לכתחל' יכולים לקרותו ועיין בתשו' אמונ' שמואל סי' מ''ו וע' לעיל סי' קל''ה. ודע דמחלוק' זה שייך נמי בבן א''י שבא לח''ל אם יכול לעלות בתור' בי''ט שני של גליות ועיין בדבר שמואל סי' שכ''ד ובהלק''ט: 